Həllini gözləyən bir sıra problemləri aradan qaldırmaq üçün böyük potensialımız vardır. Ən əvvəl ölkə Prezidentinin siyasi iradəsi, dövlətin strategiyası, konsepsiyaları, proqramları, eyni zamanda, həm neft, həm də qeyri-neft sektorunda dinamik, yüksək templə inkişaf edən iqtisadiyyatımız vardır. Ünvanımıza deyilən tənqidi fikirləri, habelə tövsiyələri nəzərə almaqla fəaliyyətimizdə olan qüsurları aradan qaldırmaq məqsədi ilə yaxın günlərdə millət vəkilləri, dövlət qurumları, vətəndaş cəmiyyəti, kütləvi informasiya vasitələri ilə birgə məsləhətləşmələrin keçirilməsini planlaşdırırıq və mən hamınızı dialoqa çağırıram. Hər bir konstruktiv və faydalı tövsiyə fəaliyyətimizin təkmilləşdirilməsi prosesində nəzərə alınacaqdır. İnanıram ki, ilk ombudsman təsisatı olaraq iqtidarlı, müxalifətli əməkdaşlıq çərçivəsində xalqımızın qarşısında duran problemləri tədricən həll etməyə nail olacağıq. Diqqətinizə görə sağ olun.